Fullyrðingar sem fram koma í yfirlýsingu Mörtu Guðjónsdóttur , borgarfulltrúa Sjálfstæðisflokksins , vegna minnisblaðs Helgu Bjarkar Laxdal skrifstofustjóra borgarstjórnar , eru ekki í samræmi við efnisinnihald minnisblaðsins . Marta heldur því fram að í minnisblaði skrifstofustjórans sé hún sökuð um að hafa , með ásökunum í garð starfsmanna borgarinnar um trúnaðarbrest og upplýsingaleka , brotið gegn siðareglum . Hið rétta er að Marta er hvergi sökuð um slíkt í minnisblaðinu . „ Við umræðu um tillögu borgarfulltrúa Samfylkingarinnar , Viðreisnar , Pírata og Vinstri grænna um stofnun umhverfis og heilbrigðisráðs í tengslum við fullyrðingar borgarfulltrúans Mörtu Guðjónsdóttir um trúnaðarbrest , tóku nokkrir borgarfulltrúar til máls og létu hafa eftir sér ásakanir í garð starfsmanna Reykjavíkurborgar , þ.m.t. undirritaðrar , starfsmanna skrifstofu borgarstjórnar og jafnvel allra ótilgreindra starfsmanna Ráðhúss Reykjavíkur . Í umræðunni komu upp ásakanir um að starfsmenn hafi brotið trúnað , lekið trúnaðargögnum og / eða brotið starfsskyldur sínar á alvarlegan hátt , “ segir í minnisblaði Helgu Bjarkar Laxdal . Eins og lesa má úr þessu er Marta hvergi ásökuð um að hafa ásakað starfsmenn Reykjavíkurborgar um trúnaðarbrest eða upplýsingaleka . Þvert á móti kemur það skýrt fram í minnisblaðinu að í kjölfar fullyrðinga Mörtu Guðjónsdóttur um trúnaðarbrest hafi aðrir borgarfulltrúar tekið til máls og ásakað starfsmenn borgarinnar um trúnðarbrest og upplýsingaleka . Miklar deilur komu upp á fyrsta borgarstjórnarfundi nýkjörinnar borgarstjórnar í kjölfar þess að Líf Magneudóttir , borgarfulltrúi Vinstri grænna , upplýsti um að Marta Guðjónsdóttir myndi sitja í nýju umhverfis - og skipulagsráði . Voru starfsmenn borgarinnar sakaðir um að hafa „ lekið “ þeim upplýsingum til meirihlutans . Í kjölfar umræðanna skrifaði Helga Björk Laxdal minnisblað til forsætisnefndar . Þar segir meðal annars að henni sé ekki unnt að gera sér grein fyrir því hvað olli því að sumir borgarfulltrúar virtust halda það á fundi borgarstjórnar að trúnaður gilti um margnefnda lista , án tillits til skýrra ákvæða sveitarstjórnarlaga og samþykkta . „ Þar að auki er ekki að finna nein ummerki þess í erindi borgarstjórnarflokks Sjálfstæðisflokksins að um framlagða lista skuli gilda einhver trúnaður enda er hvorki tölvupósturinn trúnaðarmerktur né excel-skjalið sem fylgdi , “ segir svo í minnisblaðinu . Í umræðunum var þó fulltrúum minnihlutans tíðrætt um að tilteknar upplýsingar hefðu verið trúnaðarmál . Telur Helga að með tilhæfulausum ásökunum gegn borgarstarfsmönnum um upplýsingaleka hafi borgarfulltrúar brotið gegn siðareglum kjörinna fulltrúa hjá Reykjavíkurborg . Segir skrifstofustjóra ekki hafa verið sakaðan um neitt á fundinum Í umræðunum sem spunnust í kjölfar athugasemda Mörtu létu nokkrir borgarfulltrúar minnihlutans eftir sér hafa ásakanir í garð starfsmanna borgarinnar . Þannig sakar Hildur Björnsdóttir , borgarfulltrúi Sjálfstæðisflokksins , Helgu Björk Laxdal berlega um lekann . „ Við köllum eftir upplýsingum um það með hvaða hætti þessar upplýsingar láku frá skrifstofustjóra yfir til borgarfulltrúa Líf Magneudóttur “ „ Ég lýsi yfir miklum áhyggjum yfir þeim trúnaðarbresti sem hér hefur komið upp . Ég vil upplýsa um það að framkvæmdastjóri borgarstjórnarflokks Sjálfstæðisflokksins sendi fyrir hönd stjórnarandstöðunnar skipan okkar í nefndir á Helgu Björk Laxdal skrifstofustjóra borgarstjórnar og við köllum eftir upplýsingum um það með hvaða hætti þessar upplýsingar láku frá skrifstofustjóra yfir til borgarfulltrúa Líf [ sic ] Magneudóttur , “ sagði Hildur í ræðu við tilefnið . Í Facebook-hópi Sjálfstæðismanna um borgarmálin heldur Hildur því hins vegar fram að Helga hafi aldrei verið ásökuð um neitt á fundinum : „ Það er mjög undarlegt ef að við getum ekki treyst starfsmönnum sem að við eigum að treysta eða öðrum fyrir upplýsingum “ Eyþór Laxdal Arnalds , borgarfulltrúi Sjálfstæðisflokksins bar einnig upp sakir á starfsmenn borgarinnar . „ En það er mjög merkilegt ef að sumir borgarfulltrúar fá upplýsingar sem að við teljum vera trúnaðarmál . Það er mjög undarlegt ef að við getum ekki treyst starfsmönnum sem að við eigum að treysta eða öðrum fyrir upplýsingum , “ sagði Eyþór á fundinum . Síðar við umræðuna vék hann að því að upplýsingunum hefði verið skilað til starfsmanns „ sem þeir treystu “ en þar átti hann við Helgu Björk Laxdal . Þá velti Björn Gíslason , borgarfulltrúi Sjálfstæðisflokksins , því upp hvernig stæði gæti á því að upplýsingunum hefði verið lekið . „ Það er ljóst að hér hefur orðið leki , það hafa ekki komin nein greinargóð svör við þessu . Þetta var trúnaður sem sendur var til starfsmanns . Einhverra hluta vegna hefur þetta lekið , “ sagði Björn á fundinum . Taldi sig ekki bundna af siðareglum Í fyrrnefndri Facebook-færslu Hildar Björnsdóttur heldur hún því fram að siðareglur hafi ekki gilt um borgarfulltrúa á borgarstjórnarfundinum . „ Í þriðja lagi ásakar skrifstofustjórinn minnihlutann um að hafa brotið siðareglur borgarstjórnar . Á fundi borgarstjórnar var ákveðið að fresta framlagningu og undirritun siðareglnanna til næsta fundar . Það er því sérkennilegt að ásaka okkur um brot á siðareglum sem við höfum hvorki undirritað né undirgengist - hvað þá heldur lesið ! “ Ákveðið var á borgarstjórnarfundinum að fresta undirritun siðareglna vegna endurskoðunar á þeim í kjölfar Metoo-byltingarinnar . Undirritunin er hins vegar eingöngu táknræn og gilda siðareglur jafnt um borgarfulltrúa og aðra kjörna fulltrúa í nefndum og ráðum borgarinnar þrátt fyrir að þeir hafi ekki kynnt sér þær né undirritað . Þannig segir í 3. mgr. 29. gr. sveitarstjórnarlaga að öllum kjörnum fulltrúum í sveitarstjórn og nefndum og ráðum sem sveitarstjórn skipar beri að haga störfum sínum í samræmi við settar siðareglur . Núgildandi siðareglur voru settar á fundir borgarstjórnar 10. janúar 2017 og eru í fullu gildi . Í fréttum sem birtust í helstu fjölmiðlum hér á landi í gær er því haldið fram að ég hafi sem borgarfulltrúi , og samkvæmt minnisblaði skrifstofustjóra borgarstjórnar , brotið siðareglur gegn starfsmönnum Reykjavíkurborgar . Af gefnu tilefni beindi ég hins vegar fyrirspurn til kjörins fulltrúa á fundinum , Lífar Magneudóttur , um það hvar hún hefði fengið upplýsingar um tilnefningar pólitískra mótherja í ráð og nefndir og hvers vegna hún væri að flíka slíkum upplýsingum á fundinum , áður en þær yrðu opinberar með kjöri . Þó skrifstofustjórinn telji að starfsheiðri sínum vegið með einhverjum ummælum kjörinna fulltrúa , hefur hún ekkert umboð né aðrar lagaheimildir til að setja sig á stall ákæru - og úrskurðarvalds yfir kjörnum fulltrúum , með pólitisku „ minnisblaði “ sem er ætlað að gera lítið úr tilteknum kjörnum fulltrúum og heldur í þokkabót fram alvarlegum rangfærslum . Og síðan gekk leppurinn í öðrum fjölmiðlum daginn eftir . Þetta eru ólíðandi vinnubrögð og síst til þess fallinn að auka traust milli kjörinna fulltrúa og embættismanna . Umræðan í borgarstjórn um meintan trúnaðarbrest hefst þegar um 53 mínútur eru liðnar af myndbandinu .